# La Bauma Cornilhana

La Bauma Cornilhana (La Baume-Cornillane en francés) es una comuna occitana de Daufinat situaa dins lo departament de Droma e la region d'Auvèrnhe-Ròse-Aups, ancianament de Ròse-Aups.

## Toponimia
### Atestacions istoricas

Las atestacions istoricas son cura de Balma Cornillyana (1298), Balma Cornilliana (1332), La Balme Cornilhe (1391), Balma Curnilhana (1438), Balma Cornillana (1442), cura Balme Cornilhane (Sègle XV), La Balme Cornilhane (1527), La Baulme Cournilhanne (1626), La Beaume Cornilliane (1630).

### Atestacions occitanas

F.Mistral a ortografiat La Baumo Courneliano en nòrma mistralenca, quand lo nom de comuna es estat ortografiat La Bauma Cornilhana e La Bauma Cornelhana dins la revista occitanista locala Pòrta d'Òc.

### Etimologia

Lo toponim Cornilhana vendriá dau nom de la familha de Cornilhan, conegua dempuèi 1128 e en possession d'aquela tèrra. Lo blason daus Cornilhan pòrta tres gralhas (latin cornicula), çò que fau pensar que lo nom de familha es estat empruntat au nom de l'aucèl. La comuna deu son nom a la preséncia d'una bauma, nomaa bauma de la Dama. Aquela Dama seriá Catarina de Cornilhan.

### Realizacion fonetica e toponim occitan

Lo tèrme generic La Bauma es localament regularament utilizat solet per designar la comuna. L'element especific Cornilhana completa lo tèrme generic per identificar la comuna de las autras Baumas, çò que dona per nom complet La Bauma Cornilhana.
Lo nom de la comuna se pronóncia [la 'bɔwmɔ kuʀni'ʎanɔ]. Se pòt notar la realizacion du diftong -AU- en [ ɔw ] e non pas en [ aw ], çò qu'es regular dins aquesta zòna de Droma.

## Administracion

Lista deus cònsols successius :
| Periòde | Periòde | Identitat | Qualitat |
| març 2014 | 2020 | Jean Meurillon | retirat |
| junh 1995 | 2014 | René Soulat | |
| | 1995 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 452, totala: 467 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 478 | 322 | 401 | 535 | 560 | 559 | 543 | 539 | 506 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 512 | 503 | 458 | 451 | 482 | 448 | 401 | 406 | 388 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 369 | 357 | 386 | 338 | 327 | 305 | 277 | 271 | 230 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 240 | 203 | 186 | 245 | 321 | 396 | 438 | 442 | 445 459 |
| 2009 | 2010 |
| 448 461 | 454 467 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Droma

## Nòtas

* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.25, https://gallica.bnf.fr/ark:/12148/bpt6k392934/f111.item
* ↑ F.Mistral, Lou Tresor dóu Felibrige, T.1, A-F, Marcel Petit C.P.M., 1979, p.249, https://gallica.bnf.fr/ark:/12148/bpt6k74854/f256.item
* ↑ Revista Pòrta d'Òc, No.2, IEO Ròse-Aups, 1978, p.17
* ↑ Revista Pòrta d'Òc, No.3, IEO Ròse-Aups, 1978, p.5
* ↑ Revista Pòrta d'Òc, No.17, IEO Ròse-Aups, 1980, p.13
* ↑ F.Gaffiot, Dictionnaire latin français, Hachette, 1934, https://www.lexilogos.com/latin/gaffiot.php?q=cornicula
* ↑ A.de Coston, Étymologies des noms de lieu du département de la Drôme, p.94, Aubry éditeur, 1872, https://gallica.bnf.fr/ark:/12148/bpt6k323002n/f29.item
* 1 2 Site de la Baume Cornillane - Histoire et Patrimoine (consultat lo 14 d'Aost de 2021)
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.346
* ↑ L.Moutier, Dictionnaire des dialectes dauphinois, IEO Drôme et Ellug, 2007, p.111